pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงการคลังจำหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1 ครบวงเงิน 40,000 ล้านบาทแล้ว
วันพุธที่ 20 มีนาคม 2567
20/03/2567
กระทรวงการคลังจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1 ครบวงเงิน 40,000 ล้านบาทแล้ว
สบน. แจ้งผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ.2567 ครั้งที่ 1 ระหว่างวันที่ 6 – 19 มี.ค.2567 วงเงินรวม 40,000 ล้านบาท ได้จําหน่ายเต็มวงเงินทั้งหมด 40,000 ล้านบาทเป็นที่เรียบร้อยแล้ว
นายพชร อนันตศิลป์ ผู้อํานวยการสํานักงานบริหารหนี้สาธารณะ ขอแจ้งผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1 ระหว่างวันที่ 6 – 19 มีนาคม 2567 วงเงินรวม 40,000 ล้านบาท ประกอบด้วย (1) การจําหน่ายให้แก่ประชาชน วงเงิน 35,000 ล้านบาท รุ่นอายุ 5 ปี และ 10 ปี ซึ่งจําหน่ายผ่านทั้งวอลเล็ต สบม. บนแอปพลิเคชันเป๋าตัง และผ่าน 4 ธนาคารตัวแทนจําหน่าย ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ และ (2) การจําหน่ายให้แก่นิติบุคคลที่ไม่แสวงหากําไร วงเงิน 5,000 ล้านบาท รุ่นอายุ 10 ปี ผ่าน 4 ธนาคารตัวแทนดังกล่าว โดยได้จําหน่ายเต็มวงเงินทั้งหมด 40,000 ล้านบาทเป็นที่เรียบร้อยแล้ว
ในโอกาสนี้ สบน. ขอขอบคุณประชาชนและนิติบุคคลที่ไม่แสวงหากําไรที่ได้ให้ความสนใจลงทุนพันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1 ตลอดจนธนาคารตัวแทนจําหน่ายทั้ง 4 แห่ง ที่ได้ร่วมจัดจําหน่ายพันธบัตรออมทรัพย์ให้แก่ประชาชนและนิติบุคคลที่ไม่แสวงหากําไร รวมถึงธนาคารแห่งประเทศไทยที่ได้สนับสนุนและดูแลระบบการจัดสรรพันธบัตร ทําให้การจัดจําหน่ายพันธบัตรออมทรัพย์ในครั้งนี้ให้ประสบผลสําเร็จได้ด้วยดี
ทั้งนี้ สําหรับรายละเอียดของการจําหน่ายพันธบัตรออมทรัพย์ ผู้สนใจสามารถติดตามข่าวสารได้ทางเว็บไซต์ www.pdmo.go.th และ Facebook ของสํานักงานบริหารหนี้สาธารณะ
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงยุติธรรม เปิดการประชุมเชิงปฏิบัติการ “ทิศทางการป้องกันการกระทำความผิดซ้ำ”
วันพุธที่ 20 มีนาคม 2567
20/03/2567
เลขานุการรัฐมนตรีว่าการกระทรวงยุติธรรม เปิดการประชุมเชิงปฏิบัติการ “ทิศทางการป้องกันการกระทําความผิดซ้ํา”
เลขานุการรัฐมนตรีว่าการกระทรวงยุติธรรม เปิดการประชุมเชิงปฏิบัติการ “ทิศทางการป้องกันการกระทําความผิดซ้ํา”
ในวันจันทร์ที่ ๑๘ มีนาคม ๒๕๖๗ เวลา ๐๙.๐๐ น. นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม เป็นประธานในพิธีเปิดโครงการประชุมเชิงปฏิบัติการเรื่อง“ทิศทางการป้องกันการกระทําความผิดซ้ํา”โดยมี นายเรืองศักดิ์ สุวารี อธิบดีกรมคุมประพฤติ คณะผู้บริหารกรมคุมประพฤติ และคณะเจ้าหน้าที่ที่เกี่ยวข้อง เข้าร่วม ณ โรงแรม เซ็นทารา ไลฟ์ ศูนย์ราชการและคอนเวนชันเซ็นเตอร์ แจ้งวัฒนะ กรุงเทพมหานคร
การจัดการประชุมครั้งนี้มีวัตถุประสงค์เพื่อรับทราบข้อมูล รับฟังความคิดเห็น ตลอดจนแลกเปลี่ยนเรียนรู้เชิงวิชาการ และวิธีการปฏิบัติที่ดีในการป้องกันกระทําความผิดซ้ํา เพื่อสนับสนุนการบังคับใช้กฏหมายให้สอดคล้องกับเจตนารมย์ของกฏหมาย เกิดความสมดุลระหว่างการคุ้มครองเสรีภาพของบุคคลกับความปลอดภัยของสังคม ซึ่งการประชุมนี้ได้รับความร่วมมือเป็นอย่างดีจากหน่วยงานในสังกัดกระทรวงยุติธรรมและหน่วยงานอื่นซึ่งเป็นหน่วยงานภาคีที่มีความสําคัญยิ่งในการช่วยเหลือ เกื้อกูลและบูรณาการในการขับเคลื่อนการปฏิบัติงานตามพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ. ๒๕๖๕ โดยมีผู้เข้าร่วมจํานวนทั้งหมด ๑๕๐ ท่าน
โอกาส​นี้ นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม กล่าวว่า การอบรมในครั้งนี้มีความสําคัญและเป็นประโยชน์ต่อผู้ปฏิบัติงานเป็นอย่างมาก เพราะเป็นที่ทราบกันดีว่ากรมคุมประพฤติในฐานะหน่วยงานหลักในการขับเคลื่อนภารกิจตามพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ. ๒๕๖๕โดยดําเนินการผ่านกลไกตามกฏหมายได้แก่ คณะกรรมการป้องกันการกระทําความผิดซ้ํา คณะกรรมการพิจารณากําหนดมาตรการป้องกันการกระทําความผิดซ้ํา ศูนย์อํานวยการเฝ้าระวังความปลอดภัยของประชาชน และสํานักงานคุมประพฤติทั่วประเทศ ที่ดําเนินการเฝ้าระวัง ผู้ถูกเฝ้าระวังภายหลังพ้นโทษตามคําสั่งศาล ซึ่งได้มีการดําเนินการมาระยะหนึ่งแล้ว ดังนั้น การรับทราบข้อมูล รับฟังความคิดเห็น ตลอดจนแลกเปลี่ยนเรียนรู้เชิงวิชาการ และวิธีการปฏิบัติที่ดีในการป้องกันกระทําความผิดซ้ํา เพื่อสนับสนุนการบังคับใช้กฏหมายให้สอดคล้องกับเจตนารมย์ของกฏหมาย เกิดความสมดุลระหว่างการคุ้มครองเสรีภาพของบุคคลกับความปลอดภัยของสังคม จากหน่วยงานต่าง ๆ ย่อมมีความสําคัญอย่างยิ่ง เพื่อขับเคลื่อนการทํางานตามพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง ให้เป็นไปอย่างมีประสิทธิภาพ เพื่อสร้างความปลอดภัยในชีวิตและทรัพย์สินให้กับประชาชน และสังคมมีความเชื่อมั่นในกระบวนการยุติธรรม
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลเดินหน้ายกระดับระบบสุขภาพ เปิดตัว Health Rider บริการจัดส่งยาถึงบ้าน อำนวยความสะดวกประชาชน พบผู้ป่วยพอใจสูงกว่าร้อยละ 99
วันพุธที่ 20 มีนาคม 2567
20/03/2567
โฆษกรัฐบาลเผย รัฐบาลเดินหน้ายกระดับระบบสุขภาพ เปิดตัว Health Rider บริการจัดส่งยาถึงบ้าน อํานวยความสะดวกประชาชน พบผู้ป่วยพอใจสูงกว่าร้อยละ 99
โฆษกรัฐบาลเผย รัฐบาลเดินหน้ายกระดับระบบสุขภาพ เปิดตัว Health Rider บริการจัดส่งยาถึงบ้าน อํานวยความสะดวกประชาชน พบผู้ป่วยพอใจสูงกว่าร้อยละ 99
วันนี้ (20 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่ารัฐบาลโดยกระทรวงสาธารณสุขภายใต้การนําของนายแพทย์ชลน่าน ศรีแก้ว รัฐมนตรีว่าการกระทรวงสาธารณสุข ได้เปิดตัวโครงการ Health Rider หรือ อสม.ไรเดอร์ บริการจัดส่งยาถึงบ้านผู้ป่วยด้วยหน่วยเคลื่อนที่เร็วอย่างเป็นทางการแล้ว ซึ่งเป็นส่วนที่สนับสนุนตามนโยบายของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ในโครงการ 30 บาท รักษาทุกที่ด้วยบัตรประชาชนใบเดียว เพื่ออํานวยความสะดวกให้ประชาชน ไม่ต้องเดินทางมารับยาถึงโรงพยาบาล ด้วยบริการจัดส่งยาและเวชภัณฑ์จําเป็นให้กับผู้ป่วยถึงบ้านฟรี ลดแออัด ลดรอคอย พร้อมให้คําแนะนําผ่านระบบเภสัชกรรมทางไกล โดยล่าสุดบริการ Health Rider ครอบคลุมแล้ว 32 จังหวัด จัดส่งยาแล้วกว่า 4 หมื่นออเดอร์ ผู้ป่วยพึงพอใจเรื่องความรวดเร็ว และลดการรอคอยยา สูงถึงกว่าร้อยละ 99
โฆษกประจําสํานักนายกรัฐมนตรี กล่าวว่า โครงการ Health Rider หรือ อสม.ไรเดอร์ เป็นหน่วยเคลื่อนที่เร็วบริการจัดส่งยาและเวชภัณฑ์จําเป็นให้กับผู้ป่วยถึงบ้านฟรี เหมาะสําหรับผู้ป่วย ที่ไม่สะดวกไปรับยาที่โรงพยาบาล หรือร้านขายยา ผู้ป่วยติดบ้าน ติดเตียง ช่วยอํานวยความสะดวกให้ทั้งผู้ป่วยและญาติ โดยผู้ป่วยจําเป็นต้องได้รับการประเมินแล้วว่าสามารถรับยาที่บ้านได้ โดยจะให้บริการระบบเภสัชกรรมทางไกล (Telepharmacy) ควบคู่ไปด้วย เพื่อยืนยันการรับยาและแนะนําวิธีการรับประทานยาให้กับผู้ป่วย ทําให้ช่วยลดความแออัด ลดการรอคอยลดความเสี่ยงการติดเชื้อที่โรงพยาบาล และลดค่าใช้จ่ายในการเดินทางมารับยาได้
นอกจากนี้ บริการ Health Rider ยังเป็นการช่วยสร้างรายได้ให้กับ อสม. และบุคลากรโรงพยาบาลได้อีกทางหนึ่ง ซึ่งที่ผ่านมาหลายจังหวัดมีการนําร่องการบริการดังกล่าวบ้างแล้ว เช่น จังหวัดน่าน ดําเนินการแล้ว 14 โรงพยาบาล มี อสม. และบุคลากรร่วมเป็น Health Rider 78 คน ให้บริการในระยะทางไม่เกิน 15 กิโลเมตร จากโรงพยาบาล ตั้งแต่ ธันวาคม 2566 - 14 มีนาคม 2567 จัดส่งยาไปแล้ว 2,976 ออเดอร์ ช่วยลดความแออัดหน้าห้องยาลงได้ ร้อยละ 14 ต่อวัน โดยข้อมูลล่าสุด ณ วันที่ 14 มีนาคม 2567 มีหน่วยบริการเข้าร่วมโครงการฯ แล้ว 184 แห่ง ใน 32 จังหวัด มี อสม. และบุคลากรสาธารณสุข เข้าร่วมโครงการฯ 1,414 คน มีการจัดส่งยารวม 44,174 ออเดอร์ ซึ่งจากผลสํารวจพบผู้ป่วยพึงพอใจเรื่องความรวดเร็วในการส่งยา ร้อยละ 99.2 ช่วยลดระยะเวลาในการรอคอยยา ร้อยละ 99.5 โดย อสม. และบุคลากรของโรงพยาบาลต้องขึ้นทะเบียน Provider ID ก่อน เพื่อให้มั่นใจว่าเป็นบุคลากรทางการแพทย์และสาธารณสุข ขณะที่ระบบการส่งยาจะมีบริษัทขนส่งภาคเอกชนเข้ามาร่วมด้วย
“นายกรัฐมนตรียกระดับพัฒนาระบบสาธารณสุขไทยให้มีประสิทธิภาพ เพื่อความเท่าเทียม และให้ประชาชนไทยทุกคนรับสิทธิในการเข้าถึงการบริการด้านสุขภาพอย่างถ้วนหน้า โดยมุ่งมั่นอํานวยความสะดวกในการบริการ ลดขั้นตอนความยุ่งยาก เพื่อคุณภาพชีวิตที่ดีของประชาชนไทย” นายชัย กล่าว
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.เชียงใหม่ และ จ.ลำพูน
วันจันทร์ที่ 18 มีนาคม 2567
18/03/2567
นายกรัฐมนตรี ตรวจราชการ จ.เชียงใหม่ และ จ.ลําพูน
วันศุกร์ที่ 15 มีนาคม 2567
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจราชการ จ.เชียงใหม่
และ จ.ลําพูน ระหว่างวันที่ 15 – 17 มีนาคม 2567 เพื่อประชุมบูรณาการการแก้ปัญหาไฟป่า หมอกควัน
ฝุ่นPM2.5 รวมไปถึงสินค้าเถื่อนและยาเสพติด ร่วมกับผู้ว่าราชการจังหวัด แม่ทัพภาค 3
และผู้บัญชาการตํารวจภูธรภาค 3 ตลอดจนลงพื้นที่ร่วมกับเจ้าหน้าที่ในการจัดการแก้ไขปัญหาไฟป่า
ติดตามความคืบหน้าการผลักดันสินค้าท้องถิ่นของโครงการในพระราชดําริ
การพัฒนาแหล่งท่องเที่ยวและยกระดับสินค้า Soft power
เปิดโครงการกระตุ้นเศรษฐกิจและส่งเสริมการท่องเที่ยว
กิจกรรมวิถีชีวิตทางสายไหมชาติพันธุ์และชนเผ่าพื้นเมือง ลีซู และพบปะพูดคุยกับประชาชนในพื้นที่
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลยกระดับมาตรการกำจัดฝุ่น ปิดป่า ดับจุดความร้อน บังคับใช้กฎหมายเด็ดขาด
วันจันทร์ที่ 18 มีนาคม 2567
18/03/2567
รัฐบาลยกระดับมาตรการกําจัดฝุ่น ปิดป่า ดับจุดความร้อน บังคับใช้กฎหมายเด็ดขาด
วันเสาร์ที่ 16 มีนาคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลยกระดับมาตรการดับไฟป่า แก้ปัญหาฝุ่นละอองในพื้นที่ 17
จังหวัดภาคเหนือโดยเฉพาะบริเวณริมชายแดน โดยปรับรูปแบบการจัดกําลังดับไฟป่า
ตรึงพื้นที่ด้วยจุดเฝ้าระวัง ลาดตระเวน ส่งกําลังและดับไฟโดยอากาศยาน
มีวอร์รูมบัญชาการชุดปฏิบัติการตลอดเวลาที่เข้าพื้นที่ สนธิกําลังพลทหาร ปกครอง
และเครือข่ายทั้งภาคพื้นและอากาศยาน เฝ้าระวังจุดความร้อนอย่างเข้มข้น เมื่อพบเร่งเข้าควบคุมทันที ปิดป่า
ห้ามบุคคลเข้าพื้นที่ป่าอนุรักษ์และป่าสงวนแห่งชาติที่มีสถานการณ์รุนแรง
จับกุมดําเนินคดีกับผู้ลักลอบเผาป่าอย่างเด็ดขาด ควบคุมการเผาในพื้นที่เกษตร
บูรณาการเป็นหนึ่งเดียวกับศูนย์ปฏิบัติการระดับจังหวัดที่มีผู้ว่าราชการจังหวัดเป็นศูนย์กลาง
ตลอดจนสื่อสารให้ประชาชนรับรู้ เข้าใจ และปฏิบัติตนได้ถูกต้องเหมาะสม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นาย Paolo Dionisi (เปาโล ดีโอนีซี) ออท.สาธารณรัฐอิตาลี(อต.)/ไทย เข้าเยี่ยมคำนับ รมว.กห.
วันจันทร์ที่ 18 มีนาคม 2567
นาย Paolo Dionisi (เปาโล ดีโอนีซี) ออท.สาธารณรัฐอิตาลี(อต.)/ไทย เข้าเยี่ยมคํานับ รมว.กห.
โดย รมว.กห. และ ออท.อต/ไทย ชื่นชมความสัมพันธ์ที่มีมาอย่างยาวนานในทุกมิติ ครบรอบ 156 ปี และยินดีที่ไทยและ อต. ได้มีการพัฒนาความร่วมมือด้านการทหารในด้านต่างๆ มากยิ่งขึ้น
อาทิ การแลกเปลี่ยนการเยือนของผู้บังคับบัญชา การสนับสนุนที่นั่งฝึก/ศึกษา การจัดทําบันทึกความเข้าใจ รวมถึงความร่วมมือด้านอุตสาหกรรมป้องกันประเทศ นอกจากนี้ ทั้งสองฝ่าย เห็นพ้องร่วมกันในการขยายความร่วมมือด้านความมั่นคงทางอวกาศ และหวังว่าความร่วมมือระหว่างทั้งสองประเทศจะมีความแน่นแฟ้นมากยิ่งขึ้นต่อไป (15 มี.ค.67)
รัฐบาลไทย-ข่าวทำเนียบรัฐบาล-นายกรัฐมนตรี ร่วมประชุมสุดยอดอาเซียน-ออสเตรเลีย สมัยพิเศษ ที่นครเมลเบิร์น
วันจันทร์ที่ 18 มีนาคม 2567
นายกรัฐมนตรี ร่วมประชุมสุดยอดอาเซียน-ออสเตรเลีย สมัยพิเศษ ที่นครเมลเบิร์น
วันอังคารที่ 5 มีนาคม 2567
นายกรัฐมนตรี ร่วมประชุมสุดยอดอาเซียน-ออสเตรเลีย สมัยพิเศษ ที่นครเมลเบิร์น
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี เข้าร่วมการประชุมสุดยอดอาเซียน-ออสเตรเลีย สมัยพิเศษ
เพื่อฉลองวาระครบรอบ 50 ปีความสัมพันธ์ ที่นครเมลเบิร์น เครือรัฐออสเตรเลีย ระหว่างวันที่ 4-6 มีนาคม
2567 โดยนายกรัฐมนตรีจะหยิบยกประเด็นสําคัญที่เป็นประโยชน์กับประเทศไทย เช่น
ความเชื่อมโยงอย่างไร้รอยต่อทั้งด้านการลงทุน โครงสร้างพื้นฐาน ความเชื่อมโยงระหว่างประชาชน
การใช้ประโยชน์จากข้อตกลงการค้าเสรี การอํานวยความสะดวกด้านวีซ่า
ตลอดจนการนําเสนอบทบาทที่สร้างสรรค์ของไทย เช่น
การผลักดันการจัดตั้งศูนย์อาเซียนว่าด้วยสาธารณสุขฉุกเฉินและโรคอุบัติใหม่ให้เป็นรูปธรรม
ร่วมกันต่อสู้กับการเปลี่ยนแปลงสภาพภูมิอากาศ
และยังเป็นโอกาสให้ไทยได้พบหารือกับผู้บริหารทั้งรัฐและเอกชนระดับโลกด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-หนุน ปชช. เข้าร่วมประจำจุดเฝ้าระวังไฟป่า รอบพื้นที่ 11 ป่าอนุรักษ์ 10 ป่าสงวนฯ
วันจันทร์ที่ 18 มีนาคม 2567
หนุน ปชช. เข้าร่วมประจําจุดเฝ้าระวังไฟป่า รอบพื้นที่ 11 ป่าอนุรักษ์ 10 ป่าสงวนฯ
.....
หนุน ปชช. เข้าร่วมประจําจุดเฝ้าระวังไฟป่า รอบพื้นที่ 11 ป่าอนุรักษ์ 10 ป่าสงวนฯ
.
กระทรวงทรัพยากรธรรมชาติและสิ่งแวดล้อม จะใช้งบกลางฯ ดําเนินการแก้ไขปัญหาไฟป่า หมอกควัน และฝุ่นละออง PM2.5 ประจําปีงบฯ 67 แบ่งเป็นของกรมป่าไม้ 109,946,650 บาท และกรมอุทยานแห่งชาติ สัตว์ป่า และพันธุ์พืช 272,655,350 บาท
.
เพื่อดําเนินโครงการแก้ไขปัญหาไฟป่าและหมอกควันเพื่อลดฝุ่นละออง PM2.5 “โดยการมีส่วนร่วมของชุมชน” ในพื้นที่เป้าหมาย 10 ป่าสงวนแห่งชาติ และ 11 ป่าอนุรักษ์
.
มุ่งเน้นให้ประชาชนโดยรอบพื้นที่เป้าหมาย “เข้าร่วมประจําจุดเฝ้าระวังไฟป่า” ครอบคลุมพื้นที่ 17 จังหวัดภาคเหนือ และกาญจนบุรี ประกอบด้วย :
• กรมป่าไม้ 1,069 จุด
• กรมอุทยานแห่งชาติ สัตว์ป่า และพันธุ์พืช 1,582 จุด
.
ที่มา :https://www.facebook.com/photo/?fbid=726466166328603&set=pcb.726466412995245
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองนายกฯ สมศักดิ์ เสียใจครอบครัวเด็กหญิงโดนรุมโทรม จี้ ตำรวจเร่งจับตัวและปิดคดีให้เร็วที่สุด พร้อมประสานเรื่องการเยียวยาให้แก่ครอบครัวแล้ว ขอทีมแพทย์ ใส่ใจเรื่องสภาพจิตใจเป็นสำคัญ
วันจันทร์ที่ 18 มีนาคม 2567
18/03/2567
รองนายกฯ สมศักดิ์ เสียใจครอบครัวเด็กหญิงโดนรุมโทรม จี้ ตํารวจเร่งจับตัวและปิดคดีให้เร็วที่สุด พร้อมประสานเรื่องการเยียวยาให้แก่ครอบครัวแล้ว ขอทีมแพทย์ ใส่ใจเรื่องสภาพจิตใจเป็นสําคัญ
รองนายกฯ สมศักดิ์ เสียใจครอบครัวเด็กหญิงโดนรุมโทรม จี้ ตํารวจเร่งจับตัวและปิดคดีให้เร็วที่สุด พร้อมประสานเรื่องการเยียวยาให้แก่ครอบครัวแล้ว ขอทีมแพทย์ ใส่ใจเรื่องสภาพจิตใจเป็นสําคัญ เปรย ต้องปรับปรุงกฎหมายเยาวชนให้เข้มข้นขึ้น
วันนี้ (18 มี.ค. 67) นายสมศักดิ์ เทพสุทิน รองนายกรัฐมนตรี เปิดเผยถึงกรณี เด็กหญิงชาวสุโขทัย ถูกกลุ่มเยาวชนชายกว่า 10 คนรุมโทรม ในกระท่อมแห่งหนึ่งที่อําเภอบ้านด่านลานหอยว่า ก่อนอื่นผมต้องขอแสดงความเสียใจต่อครอบครัวและผู้เสียหาย เรื่องดังกล่าวนี้ไม่ควรที่จะเกิดขึ้นในสังคม เวลานี้ตนได้ติดตามมาตลอดและได้กําชับสั่งการไปยังหน่วยงานต่าง ๆ ทั้งในส่วนของตํารวจที่ต้องเร่งจับตัวผู้กระทําผิดมาลงโทษ และปิดคดีให้เร็ว เพื่อให้สังคมเกิดความสบายใจในเรื่องคดีความ และเรื่องนี้ตํารวจต้องไปตามต่อเพราะเวลานี้มีผู้เสียหายที่เป็นเด็กหญิงที่เคยถูกกระทําได้ออกมาเปิดเผยเพิ่มเติม
นายสมศักดิ์ กล่าวต่อว่าในส่วนของการเยียวยา สํานักงานยุติธรรมจังหวัดสุโขทัยได้ประสานผู้เสียหาย เพื่อให้คําปรึกษากฎหมาย พร้อมทั้งแจ้งสิทธิตามพระราชบัญญัติค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา พ.ศ. 2544 (และที่แก้ไขเพิ่มเติม พ.ศ. 2559) เบื้องต้นให้แก่ นางณภัชชา นนธิสอน ซึ่งเป็นย่าของผู้เสียหายเป็นที่เรียบร้อยแล้ว หากคดีนี้ผู้เสียหายไม่มีส่วนเกี่ยวข้องกับการกระทําความผิด กรณีเหตุดังกล่าวจะมีสิทธิได้รับเงินช่วยเหลือเยียวยา คือ 1.ค่ารักษาพยาบาลเท่าที่จ่ายจริง จํานวนไม่เกิน 40,000 บาท2. ค่าฟื้นฟูสมรรถภาพทางร่างกายและจิตใจ (จ่ายไม่เกิน 20,000 บาท) 3. ค่าขาดประโยชน์ทํามาหาได้ฯ 4.ค่าตอบแทนความเสียหายอื่น กรณีข่มขืนกระทําชําเราให้จ่าย จํานวน 40,000 - 50,000 บาท ทั้งนี้อยู่ที่การพิจารณาของอนุกรรมการจังหวัดที่จะต้องเร่งพิจารณาในส่วนนี้
นายสมศักดิ์ ยังกล่าวอีกว่า สําหรับการรักษาตัวในเวลานี้ได้กําชับแพทย์ประจําโรงพยาบาลให้ติดตามอาการอย่างใกล้ชิด รวมถึง สหวิชาชีพต้องเยียวยาสภาพจิตใจเยาวชนรายนี้ เพื่อประเมินภาวะสุขภาพจิตของญาติและผู้เกี่ยวข้องกับผู้เสียหาย โดยการวิเคราะห์ผลกระทบในทุกมิติ เช่น ผลกระทบทาง ด้านร่างกาย จิตใจ สังคม และการศึกษา เพื่อนําข้อมูลมาใช้วางแผน ให้การช่วยเหลือให้ดีที่สุด
“ขอบคุณหน่วยงานราชการทุกส่วนที่ได้ทํางานอย่างรวดเร็ว ใส่ใจต่อสถานการณ์ที่เกิดขึ้น เรื่องนี้เป็นเรื่องที่เลวร้าย ไม่ควรเกิดขึ้นในสังคม ผมต้องการให้คดีนี้ปิดโดยเร็ว การเยียวยาต้องรวดเร็ว เรื่องสภาพจิตใจของเด็ก ต้องดูแลให้ดีที่สุดเพื่อให้กลับมาใช้ชีวิตได้ตามปกติ ไม่ว่าเหตุการณ์ลักษณะ นี้ผมไม่อยากให้เกิดขึ้นในพื้นที่ที่ใดทั้งสิ้น จากนี้คงต้องมานั่งดูกฎหมายเยาวชนว่าจะปรับปรุงอะไรได้บ้างให้เข้มข้น เพื่อให้สังคมสบายใจและทําให้เยาวชนไม่กล้ากระทําผิด หรือกลับมากระทําผิดซ้ํา” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-“ข้าวไทย” กระแสดี ในงานแสดงสินค้า Gulfood 2024 ณ เมืองดูไบ
วันจันทร์ที่ 18 มีนาคม 2567
18/03/2567
“ข้าวไทย” กระแสดี ในงานแสดงสินค้า Gulfood 2024 ณ เมืองดูไบ
วันอาทิตย์ที่ 17 มีนาคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลยินดีที่กระแสตอบรับข้าวไทยในงานแสดงสินค้า Gulfood 2024 ณ เมืองดูไบ
สหรัฐอาหรับเอมิเรตส์ ได้รับเสียงชื่นชมและความสนใจเป็นอย่างมาก โดยผู้ประกอบการค้าข้าวไทย จํานวน
24 ราย ได้ออกคูหาประชาสัมพันธ์ Thailand Pavilion เมื่อวันที่ 19 – 23 ก.พ. ที่ผ่านมา
พร้อมจัดนิทรรศการให้ความรู้ด้านพันธุ์ข้าว เครื่องหมายรับรองข้าวหอมมะลิไทย
จัดแสดงตัวอย่างและให้ชิมข้าวไทยชนิดต่าง ๆ ได้รับผลตอบรับอย่างดีทั้งจากผู้นําเข้า ผู้กระจายสินค้า
และผู้สนใจทั่วไปซึ่งมาจากภูมิภาคตะวันออกกลาง เอเชียใต้ แอฟริกา และยุโรป กว่า 1,000 คน ทั้งนี้
รัฐบาลวางแนวทางผลักดันการส่งออกด้วยนโยบาย รักษาตลาดเดิม เพิ่มตลาดใหม่
สร้างโอกาสให้สินค้าไทยทุกช่องทาง ผ่านกว่า 300 กิจกรรมทั้งในและต่างประเทศตลอดปี 2567
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการและประชุม ครม.นอกสถานที่ จ.พะเยา
วันจันทร์ที่ 18 มีนาคม 2567
18/03/2567
นายกรัฐมนตรี ตรวจราชการและประชุม ครม.นอกสถานที่ จ.พะเยา
วันจันทร์ที่ 18 มีนาคม 2567
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
ติดตามการตรวจราชการกลุ่มจังหวัดภาคเหนือตอนบน 2 ที่ จ.พะเยา ในวันนี้ (18มี.ค.67)
โดยติดตามสถานการณ์การค้าชายแดน และการพัฒนาพื้นที่ก่อสร้างที่ทําการด่านชายแดน CIQ ณ
จุดผ่านแดนถาวรบ้านฮวก หารือแผนการพัฒนาสนามบินจังหวัดพะเยา รับฟังการเสนอแผนพัฒนาโครงการ
ชมนิทรรศการและผลิตภัณฑ์ชุมชนของ จ.พะเยา ณ อุทยานการเรียนรู้พะเยา
ก่อนที่จะมีการประชุมคณะรัฐมนตรีอย่างเป็นทางการนอกสถานที่ ครั้งที่ 2 ของปี 2567 ในวันพรุ่งนี้
(19มี.ค.67) ณ หอประชุมพญางําเมือง มหาวิทยาลัยพะเยา
โดยจะมีการประชุมร่วมกับผู้ว่าราชการจังหวัดของกลุ่มจังหวัดภาคเหนือตอนบน 2 ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ชวนประชาชนซื้อสินค้าไทยคุณภาพดีในแคมเปญ “สุขใจซื้อของไทย”บนแอปชอปปี้
วันจันทร์ที่ 18 มีนาคม 2567
​ชวนประชาชนซื้อสินค้าไทยคุณภาพดีในแคมเปญ “สุขใจซื้อของไทย”บนแอปชอปปี้
วันอาทิตย์ที่ 10 มีนาคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนร่วมอุดหนุนสินค้าของผู้ประกอบการไทย ภายใต้แคมเปญ
“สุขใจซื้อของไทย” บนแพลตฟอร์มชอปปี้ โดยมีสินค้าคุณภาพจากผู้ประกอบการกว่า 522 ร้านค้า เช่น
มะพร้าวแก้ว ผัดหมี่โคราช น้ําพริกกุ้งเสียบ กล้วยตาก สับปะรดกวน น้ําหวานดอกมะพร้าวอินทรีย์
ชาผักเชียงดา ยาสีฟันกระชายขาว หอยจ๊อปู ไข่เค็มสมุนไพร
ประชาชนสามารถเลือกซื้อสินค้าได้ผ่านเว็บไซต์หรือแอปพลิเคชันชอปปี้ โดยค้นหา “สุขใจซื้อของไทย”
รับส่วนลดถึงร้อยละ 50 ตั้งแต่วันนี้ – 14 มี.ค.2567 นอกจากนี้
ยังมีแผนมอบสิทธิพิเศษแก่ผู้ประกอบการไทยและหลักสูตรพัฒนาทักษะร้านค้าบนแพลตฟอร์มออนไลน์ตลอด
ปี 2567 ผู้สนใจติดตามรายละเอียดได้ทาง www.dbd.go.th หรือโทรสายด่วนกรมพัฒนาธุรกิจการค้า 1570
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผยผลงานการปราบปรามการนำเข้าโคเถื่อนอย่างต่อเนื่องตามแนวชายแดน พร้อมเดินหน้ายกระดับมาตรการเฝ้าระวังป้องกันโรคระบาดสัตว์
วันจันทร์ที่ 18 มีนาคม 2567
18/03/2567
โฆษกรัฐบาลเผยผลงานการปราบปรามการนําเข้าโคเถื่อนอย่างต่อเนื่องตามแนวชายแดน พร้อมเดินหน้ายกระดับมาตรการเฝ้าระวังป้องกันโรคระบาดสัตว์
สร้างหลักประกันและความเชื่อมั่นต่อสินค้าปศุสัตว์ไทย
วันนี้ (18 มีนาคม 2567) นายชัย วัชรงค์ โฆษกประจําสํานักนายกรัฐมนตรี เผยถึงผลสําเร็จการปราบปรามการนําเข้าโคเถื่อน ตามที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สั่งการให้หน่วยงานที่เกี่ยวข้องร่วมกันทํางานอย่างบูรณาการ โดยตรวจสอบทุกด่านตามแนวชายแดน เพื่อเร่งแก้ไขปัญหาการลักลอบนําเข้าโคเถื่อนจากประเทศเพื่อนบ้านเข้ามาในประเทศไทย พร้อมแก้ไขปัญหาการลักลอบนําเข้าสินค้าเถื่อนอื่น ๆ อย่างต่อเนื่อง ยกระดับมาตรการเฝ้าระวังป้องกันโรคระบาด โดยเฉพาะสินค้าเกษตรเพิ่มความเชื่อมั่นต่อสินค้าปศุสัตว์ไทย
โฆษกประจําสํานักนายกรัฐมนตรีกล่าวว่า รัฐบาลโดยกรมปศุสัตว์ กระทรวงเกษตรและสหกรณ์ ดําเนินการตามนโยบายนายกรัฐมนตรีร่วมกับหน่วยงานที่เกี่ยวข้องอย่างเข้มงวด ตั้งจุดตรวจ จุดสกัด เพื่อป้องกันการกระทําผิดกฎหมาย โดยล่าสุดที่จุดตรวจตําบลแม่ปะ อําเภอแม่สอด จังหวัดตาก ตรวจสอบพบรถบรรทุก 6 ล้อ บรรทุกโคเพศผู้ จํานวน 26 ตัว จึงได้แจ้งข้อกล่าวหา กระทําการเคลื่อนย้ายสัตว์หรือซากสัตว์ ภายในเขตเฝ้าระวังโรคระบาดปากและเท้าเปื่อย โดยไม่ได้รับอนุญาตตามมาตรา 22 บทลงโทษมาตรา 65 แห่ง พ.ร.บ.โรคระบาดสัตว์ ซึ่งเจ้าหน้าที่ได้นําตัวคนขับพร้อมของกลางส่งพนักงานสอบสวน สภ.แม่สอด ส่วนของกลางโคมีชีวิต ได้ส่งมอบให้เจ้าหน้าปศุสัตว์ดําเนินการตามระเบียบกรมปศุสัตว์
ผลงานการจับกุมดังกล่าวเป็นการดําเนินงานของหน่วยงานที่เกี่ยวข้องที่ตอบสนองต่อนโยบายของรัฐบาลในการปราบปรามการลักลอบนําโคเถื่อนมาอย่างต่อเนื่อง โดยก่อนนี้เมื่อวันที่ 2 มีนาคม 2567 ที่ผ่านมา พบรถกระบะบรรทุกโคมีชีวิต จํานวน 3 คัน รวม 18 ตัว ณ จุดตรวจเพื่อความมั่นคงชายแดน ตําบลแม่สอง อําเภอท่าสองยาง จังหวัดตาก ซึ่งไม่พบใบอนุญาตเคลื่อนย้ายสัตว์ และเอกสารประกอบอื่น ๆ จึงได้แจ้งความผิดตามมาตรา 22 มีโทษตามมาตรา 65 แห่ง พ.ร.บ.โรคระบาดสัตว์ จําคุกไม่เกิน 2 ปี หรือปรับไม่เกิน 40,000 บาท หรือทั้งจําทั้งปรับ
ทั้งนี้ กรมปศุสัตว์ กระทรวงเกษตรและสหกรณ์ มีแผนยกระดับมาตรการเฝ้าระวังป้องกันโรคระบาด และนโยบายในการเตรียมตัวส่งออกโคมีชีวิต ผ่านการรับรองคุณภาพ “ปลอดโรคปลอดภัย” เพื่อสร้างหลักประกันและความเชื่อมั่นให้กับประเทศคู่ค้าว่าสินค้าไทยปราศจากโรค พร้อมกันนี้ รัฐบาลเร่งเดินหน้าเปิดตลาดใหม่ๆ เพื่อส่งออกไปยังต่างประเทศ ในตลาดที่มีกําลังซื้อสูง เพื่อให้ผู้เลี้ยงโคสามารถเติบโตในอาชีพได้อย่างยั่งยืนและยกระดับคุณภาพชีวิตของเกษตรกรให้ดีขึ้นอีกด้วย
“นายกรัฐมนตรีให้ความสําคัญกับปัญหาการลักลอบนําเข้าโคเถื่อน เพื่อช่วยเหลือและปกป้องเกษตรกรไทยไม่ให้ได้รับผลกระทบ ซึ่งทําสําเร็จเห็นผลงานเป็นรูปธรรมจากราคายางพาราที่มีราคาสูงขึ้นอย่างต่อเนื่อง พร้อมกันนี้ กระทรวงเกษตรและสหกรณ์ กําหนดเป็นนโยบายเตรียมตัวส่งออกโคมีชีวิตต้องผ่านการรับรองคุณภาพ “ปลอดโรคปลอดภัย” สร้างหลักประกันและความเชื่อมั่นให้กับประเทศคู่ค้า ซึ่งมาตรการเหล่านี้ล้วนต้องการดูแล ยกระดับคุณภาพชีวิตเกษตรกรไทยให้ดีขึ้น” นายชัย กล่าว
รัฐบาลไทย-ข่าวทำเนียบรัฐบาล-รัฐบาลชูพลังงานสะอาดเป็นจุดขายดึงดูดการลงทุนจากต่างประเทศ
วันจันทร์ที่ 18 มีนาคม 2567
18/03/2567
รัฐบาลชูพลังงานสะอาดเป็นจุดขายดึงดูดการลงทุนจากต่างประเทศ
วันจันทร์ที่ 4 มีนาคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมให้เกิดการใช้พลังงานสะอาดในภาคอุตสาหกรรมไทย
พร้อมกําหนดให้เป็นจุดแข็งและจุดขายของประเทศในการดึงดูดการลงทุนจากต่างชาติ
โดยการนิคมอุตสาหกรรมแห่งประเทศไทย
นําข้อมูลความพร้อมด้านโครงสร้างพื้นฐานและศักยภาพของไทยในการรองรับการลงทุนไปแสดงในกิจกรรม
Roadshow ในต่างประเทศ และได้มีการลงนาม MOU
กับประเทศญี่ปุ่นเพื่อร่วมกันขับเคลื่อนพลังงานทดแทนโดยแบ่งเป็น 3 ระยะ ได้แก่ ระยะแรก
ศึกษาความเป็นไปได้ในการพัฒนาบริการสาธารณูปโภคสีเขียว ระยะถัดไป
จัดตั้งโรงงานต้นแบบสาธิตที่ใช้เทคโนโลยีสะอาดในกระบวนการผลิต และสุดท้าย
ดําเนินการร่วมธุรกิจในเชิงพาณิชย์ เพื่อสร้างความมั่นใจแก่ผู้ประกอบการต่างชาติ
เพิ่มโอกาสทางเศรษฐกิจให้แก่ประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัด กษ. ติดตามนายกรัฐมนตรี ลงพื้นที่จังหวัดลำพูน
วันจันทร์ที่ 18 มีนาคม 2567
รองปลัด กษ. ติดตามนายกรัฐมนตรี ลงพื้นที่จังหวัดลําพูน
รองปลัด กษ. ติดตามนายกรัฐมนตรี ลงพื้นที่จังหวัดลําพูน
นายนวนิตย์ พลเคน รองปลัดกระทรวงเกษตรและสหกรณ์ ร่วมติดตาม นายเศรษฐา ทวีสิน นายกรัฐมนตรี และคณะ ในการเดินทางมาตรวจติดตามการขับเคลื่อนนโยบายสําคัญของรัฐบาลในพื้นที่จังหวัดลําพูน ณ บ้านดอนหลวง ต.แม่แรง อ.ป่าซาง จ.ลําพูน
โดยนายกรัฐมนตรีได้เยี่ยมเยียนพบปะผู้ประกอบการผลิตและจําหน่ายผ้าฝ้ายสําเร็จรูปและประชาชนในพื้นที่จังหวัดลําพูน รวมทั้งเยี่ยมชมนิทรรศการเผยแพร่ประชาสัมพันธ์ผลการดําเนินงานตามนโยบายของรัฐบาล จํานวน 7 บูธ ประกอบด้วย
1. การนําเสนอผลการแก้ไขปัญหาหมอกควัน ไฟป่า และ PM 2.5 ของจังหวัดลําพูน
2. การนําเสนอผลการบริหารจัดการขยะจังหวัดลําพูน
3. การนําเสนอโครงการผ้าลําพูน
4. การนําเสนอผลการดําเนินโครงการจัดที่ดินให้ชุมชนตามนโยบายรัฐบาล (คทช.) จังหวัดลําพูน
5. การนําเสนอผลการแก้ไขปัญหาราคาผลิตผลทางการเกษตรตกต่ํา(ลําไย,มะม่วง) จังหวัดลําพูน
6. การนําเสนอผลการแก้ไขปัญหาหนี้นอกระบบจังหวัดลําพูน
7. การนําเสนอผลการแก้ไขปัญหายาเสพติดและการจัดระเบียบสังคมจังหวัดลําพูน
นอกจากนี้ นายกรัฐมนตรียังให้ความสําคัญกับภาคการเกษตร ทั้งการผลักดัน พรบ.ลําไย เพื่อให้พี่น้องมีความเข้มแข็ง มีรายได้ที่ดี และขอให้กระทรวงพาณิชย์เปิดตลาดต่างประเทศให้กับมะม่วงพันธุ์แดงจักรพรรดิ์และเขียวใหญ่ ซึ่งเป็นมะม่วงที่มีความช้ํายาก ง่ายต่อการขนส่ง
รัฐบาลไทย-ข่าวทำเนียบรัฐบาล-“พวงเพ็ชร” ลุยตรวจงาน จังหวัดภาคเหนือตอนบน ดึงหน่วยงานในกำกับ ดัน เพิ่มรายได้ ทุกมิติ
วันจันทร์ที่ 18 มีนาคม 2567
18/03/2567
“พวงเพ็ชร” ลุยตรวจงาน จังหวัดภาคเหนือตอนบน ดึงหน่วยงานในกํากับ ดัน เพิ่มรายได้ ทุกมิติ
“พวงเพ็ชร” ลุยตรวจงาน จังหวัดภาคเหนือตอนบน ดึงหน่วยงานในกํากับ ดัน เพิ่มรายได้ ทุกมิติ
วันนี้ (18 มีนาคม 2567) เวลา 16.00 น. ดร.พวงเพ็ชร ชุนละเอียด รัฐมนตรีประจําสํานักนายกรัฐมตรี พร้อมด้วย นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี เดินทางลงพื้นที่วัดศรีโคมคํา พระอารามหลวง อ.เมือง จ.พะเยา เพื่อร่วมประชุมติดตามผลการดําเนินงานตามนโยบายและภารกิจสําคัญในกํากับของรัฐมนตรีประจําสํานักนายกรัฐมนตรี ของกลุ่มจังหวัดภาคเหนือตอนบน 2 (เชียงราย น่าน พะเยา และแพร่) โดยมีคณะผู้บริหารหน่วยงานในกํากับดูแลเข้าร่วม อาทิ สํานักงานพระพุทธศาสนาแห่งชาติ กองทุนหมู่บ้านและชุนเมืองแห่งชาติ และกรมประชาสัมพันธ์
สํานักงานพระพุทธศาสนาแห่งชาติ ประจําจังหวัดทั้ง 4 จังหวัด ได้รายงานความคืบหน้าการดําเนินโครงการสําคัญตามข้อสั่งการของรัฐมนตรีประจําสํานักนายกรัฐมนตรี ประกอบด้วย โครงการอารามภิรมย์ ส่งเสริมการท่องเที่ยววัด เพื่อกระตุ้นเศรษฐกิจ ก่อให้เกิดการกระจายรายได้สู่ชุมชน การแก้ปัญหากรรมสิทธิ์ที่ดินวัดในพื้นที่เขตป่าสงวน และโครงการพระคิลานุปัฏฐาก พระสงฆ์อาสาดูแลพระสงฆ์ที่เจ็บป่วยอาพาธ ช่วยยกระดับมาตรฐานการบริการด้านสาธารณสุขแก่พระสงฆ์ โดยรัฐมนตรีประจําสํานักนายกรัฐมนตรีเน้นย้ําให้ทุกโครงการมีการบูรณาการกับหน่วยงานที่เกี่ยวข้อง เพื่อขับเคลื่อนการดําเนินงานให้เห็นผลเป็นรูปธรรม ในส่วนของโครงการอารามภิรมย์ ควรมีการจัดอันดับ Top 10 วัดท่องเที่ยว ประจําจังหวัด โดยเชื่อมโยงข้อมูลกับการท่องเที่ยวแห่งประเทศไทย เพื่อให้เกิดผลเป็นรูปธรรม
ด้านสํานักงานกองทุนหมู่บ้านและชุมชนเมืองแห่งชาติ ได้รายงานผลการดําเนินโครงการต่างๆ ที่ได้รับการสนับสนุนงบประมาณเพื่อขับเคลื่อนโครงการของทางกองทุน ทั้ง 4 จังหวัด โดยจากผลการดําเนินงานที่ผ่านมา พบว่ากองทุนหมู่บ้านที่มีการบริหารจัดการดีเด่นในพื้นที่มีมากถึง 4,264 กองทุน ขณะเดียวกัน ยังคงมีอีกหลายกองทุนที่มีการบริหารจัดการเงินทุนไม่บรรลุตามเป้าหมาย ซึ่งรัฐมนตรีประจําสํานักนายกรัฐมนตรี ได้เน้นย้ําเรื่องการสํารวจผลการดําเนินงานกองทุน
กรมประชาสัมพันธ์ ได้รายงานผลการดําเนินงานด้านการประชาสัมพันธ์ โดยเฉพาะการลงพื้นที่ของนายกรัฐมนตรีและคณะรัฐมนตรีที่ จ.พะเยา และจังหวัดใกล้เคียง โดยนําเสนอการติดตามการดําเนินโครงการสําคัญที่ช่วยเหลือและยกระดับคุณภาพชีวิตประชาชนในพื้นที่กลุ่มจังหวัดภาคเหนือตอนบน 2 (เชียงราย น่าน พะเยา และแพร่) ทั้งนี้ ในวันประชุมคณะรัฐมนตรีอย่างเป็นทางการนอกสถานที่ ที่ จ.พะเยา ทางกรมประชาสัมพันธ์ยังได้อํานวยความสะดวกด้านข้อมูลข่าวสารแก่สื่อมวลชนที่มาทําข่าวการประชุมที่ศูนย์สื่อมวลชน (Press Center) โอกาสนี้ รัฐมนตรีประจําสํานักนายกรัฐมนตรี ได้เน้นย้ําให้การนําเสนอข้อมูลข่าวสาร โดยเฉพาะผลงานของรัฐบาลต้องเกิดประโยชน์ต่อประชาชนสูงสุด ข่าวสารต้องถูกต้อง ครบถ้วน และต้องมีการปรับตัวให้ทันต่อการเปลี่ยนแปลงของสื่อยุคดิจิทัล
รัฐบาลไทย-ข่าวทำเนียบรัฐบาล-ธอส. จับมือ ตชด. ยกระดับคุณภาพชีวิตและการศึกษานักเรียน – คุณครู ตามโครงการความร่วมมือ ธอส. เพื่อโรงเรียนตำรวจตระเวนชายแดน ประจำปี 2567 ณ กองบัญชาการตำรวจตระเวนชายแดน กรุงเทพมหานคร
วันจันทร์ที่ 18 มีนาคม 2567
18/03/2567
ธอส. จับมือ ตชด. ยกระดับคุณภาพชีวิตและการศึกษานักเรียน – คุณครู ตามโครงการความร่วมมือ ธอส. เพื่อโรงเรียนตํารวจตระเวนชายแดน ประจําปี 2567 ณ กองบัญชาการตํารวจตระเวนชายแดน กรุงเทพมหานคร
ธอส. - ตชด. ร่วมลงนามบันทึกข้อตกลง (MOU) โครงการความร่วมมือ ธอส. เพื่อโรงเรียนตํารวจตระเวนชายแดน ประจําปี 2567 เพื่อยกระดับคุณภาพชีวิตและคุณภาพทางการศึกษา ให้กับเด็กนักเรียนและคุณครูในสังกัดโรงเรียนตํารวจตระเวนชายแดนให้ดีขึ้น
นายกมลภพ วีระพละ กรรมการผู้จัดการ ธนาคารอาคารสงเคราะห์ (ธอส.) และพลตํารวจโท ยงเกียรติ มนปราณีต ผู้บัญชาการตํารวจตระเวนชายแดน (ตชด.) ร่วมลงนามบันทึกข้อตกลง (MOU) โครงการความร่วมมือ ธอส. เพื่อโรงเรียนตํารวจตระเวนชายแดน ประจําปี 2567 เพื่อยกระดับคุณภาพชีวิตและคุณภาพทางการศึกษา ให้กับเด็กนักเรียนและคุณครูในสังกัดโรงเรียนตํารวจตระเวนชายแดนให้ดีขึ้น ซึ่งเป็นส่วนหนึ่งของการดําเนินการด้านการแสดงความรับผิดชอบต่อสังคมของธนาคาร ร่วมสร้างความผาสุกโดยรวมให้กับสังคมไทย
นายกมลภพ วีระพละ กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส. ในฐานะสถาบันการเงินของรัฐ สังกัดกระทรวงการคลัง ที่มีพันธกิจ “ทําให้คนไทยมีบ้าน” นอกจากจะสนับสนุนให้คนไทยได้มีที่อยู่อาศัยเป็นของตนเองมามากกว่า 4.4 ล้านครอบครัวแล้ว ธอส. ยังมุ่งมั่นส่งเสริมให้ผู้มีรายได้น้อย ผู้ขาดโอกาสในด้านต่าง ๆ ได้มีคุณภาพชีวิตที่ดีขึ้น โดยในช่วงระยะเวลากว่า 13 ปีที่ผ่านมา ธนาคารได้สนับสนุนงบประมาณจัดสร้าง/ซ่อมแซมอาคารเรียน ให้แก่โรงเรียนตํารวจตระเวนชายแดนมาแล้วกว่า 30 โรงเรียน รวมมูลค่ากว่า 530 ล้านบาท ดังนั้น การร่วมลงนามบันทึกข้อตกลง (MOU) ระหว่าง ธอส. และตชด. จึงถือเป็นอีกหนึ่งแนวทางในการช่วยยกระดับคุณภาพชีวิตและคุณภาพทางการศึกษาให้แก่นักเรียนและคุณครูของโรงเรียนในสังกัดกองบัญชาการตํารวจตระเวนชายแดนซึ่งตั้งอยู่ในพื้นที่ทุรกันดารได้มากขึ้น โดยนักเรียนและคุณครู ตชด. จะได้รับความช่วยเหลือจาก ธอส. ผ่าน 3 โครงการ ได้แก่ โครงการสร้าง/ซ่อมแซมอาคารเรียนโรงเรียนในสังกัดกองบัญชาการตํารวจตระเวนชายแดนในถิ่นทุรกันดาร จํานวน 5 โรงเรียน, โครงการซ่อมแซมที่อยู่อาศัยให้แก่ครอบครัวของนักเรียน จํานวน 20 ครอบครัว และโครงการยกระดับคุณภาพการศึกษา (พัฒนาครู) ต่อยอดความรู้ให้กับคุณครูโรงเรียนตํารวจตระเวนชายแดน
พลตํารวจโท ยงเกียรติ มนปราณีต ผู้บัญชาการตํารวจตระเวนชายแดน (ตชด.) กล่าวว่า ในนามนักเรียนและคุณครู ตชด. ต้องขอขอบคุณ ธอส. ที่ได้เข้ามาช่วยเหลือ สร้าง/ซ่อมแซมที่อยู่อาศัย และอาคารเรียนต่าง ๆ เพื่อให้คุณภาพชีวิตและคุณภาพทางการศึกษาของนักเรียนและคุณครู ตชด. ดีขึ้น และหวังว่าทั้ง 2 หน่วยงานจะร่วมมือกัน เพื่อเป็นส่วนหนึ่งในการช่วยลดความเหลื่อมล้ําทางสังคมเช่นนี้ต่อไป
ทั้งนี้ การลงนามดังกล่าวจัดขึ้น ณ ห้องประชุม 517 ชั้น 5 อาคารจุลละพราหมณ์ กองบัญชาการตํารวจตระเวนชายแดน กรุงเทพมหานคร
รัฐบาลไทย-ข่าวทำเนียบรัฐบาล-มาตรการภาษีเพื่อส่งเสริมการระดมทุนด้วยโทเคนดิจิทัลเพื่อการลงทุน
วันจันทร์ที่ 18 มีนาคม 2567
18/03/2567
มาตรการภาษีเพื่อส่งเสริมการระดมทุนด้วยโทเคนดิจิทัลเพื่อการลงทุน
วันพุธที่ 13 มีนาคม 2567
ต่อจากนี้ไป ขอเชิญรับฟังไทยคู่ฟ้า
คณะรัฐมนตรีอนุมัติหลักการร่าง พ.ร.ฎ.ออกตามความในประมวลรัษฎากร
ซึ่งเป็นการยกเว้นภาษีเงินได้บุคคลธรรมดาสําหรับเงินส่วนแบ่งของกําไร หรือ เงินปันผล หรือ
ผลประโยชน์อื่นใดที่ได้รับจากการถือหรือครอบครองโทเคนดิจิทัลเพื่อการลงทุน
และได้หักภาษีเงินได้บุคคลธรรมดา ณ ที่จ่ายในอัตราร้อยละ 15 ไว้แล้ว
ไม่ต้องนําเงินได้ส่วนดังกล่าวไปรวมคํานวณภาษีเงินได้บุคคลธรรมดาอีก
สําหรับเงินปันผลหรือผลประโยชน์ที่ได้รับตั้งแต่วันที่ 1 มกราคม 2567 เป็นต้นไป
เพื่อยกระดับการกํากับดูแลโทเคนดิจิทัลให้ใกล้เคียงกับหลักทรัพย์
รวมทั้งส่งเสริมและสนับสนุนให้ไทยเป็นศูนย์กลางการระดมทุนด้วยสินทรัพย์ดิจิทัล โดยคาดว่าภายในปี 2567
นี้ จะมีการระดมทุนด้วยโทเคนดิจิทัลเพื่อการลงทุนมากถึง 18,500 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ปลื้มชาวพะเยาต้อนรับอบอุ่น บอกฮักชาวพะเยา ย้ำ จ.พะเยามีศักยภาพ เดินหน้าผลักดัน พัฒนาต่อไป
วันจันทร์ที่ 18 มีนาคม 2567
18/03/2567
นายกฯ ปลื้มชาวพะเยาต้อนรับอบอุ่น บอกฮักชาวพะเยา ย้ํา จ.พะเยามีศักยภาพ เดินหน้าผลักดัน พัฒนาต่อไป
นายกฯ ปลื้มชาวพะเยาต้อนรับอบอุ่น บอกฮักชาวพะเยา ย้ํา จ.พะเยามีศักยภาพ เดินหน้าผลักดัน พัฒนาต่อไป
วันนี้ (18 มีนาคม 2567) เวลา 16.49 น. ณ อนุสาวรีย์พ่อขุนงําเมือง ตําบลเวียง อําเภอเมืองพะเยา จังหวัดพะเยา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังพร้อมคณะ สักการะพ่อขุนงําเมือง สิ่งศักดิ์สิทธิ์คู่บ้านคู่เมืองจังหวัดพะเยา จากนั้น นายกฯ ได้พบปะประชาชน นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกฯ กล่าวพบปะกับประชาชนชาวจังหวัดพะเยาที่มาให้การต้อนรับว่า ได้สัมผัสถึงรอยยิ้ม รับรู้ถึงความจริงใจต่อการต้อนรับของพี่น้องชาวจังหวัดพะเยา ทั้งนี้ จังหวัดพะเยามีศักยภาพในหลาย ๆ ด้าน อย่างที่รับฟังการนําเสนอมา ไม่ว่าจะเป็นเมืองน่าอยู่ ผู้คนน่ารัก รอยยิ้มสวยงาม วัฒนธรรมที่มีเอกลักษณ์ มีความหลากหลายทางชาติพันธุ์ ถือได้ว่าเป็นที่หล่อหลอมจิตใจของพวกเราทุกคน
นายกฯ กล่าวต่อไปว่า จังหวัดพะเยามีพื้นที่ติดกับชายแดนหลาย ๆ ประเทศ จากการไปตรวจด่านชายแดนบ้านฮวก ได้เห็นถึงศักยภาพความพร้อมในการเปิดเป็นด่านชายแดนถาวร ซึ่งจะมีการขอมติ ครม. เพื่อผ่อนปรนเรื่องการขยายระบบสาธารณูปโภค ซึ่งเรื่องการส่งออก เรื่องของเศรษฐกิจเป็นเรื่องที่รัฐบาลให้ความสําคัญ รวมถึงเรื่องการขายโคไปสู่ประเทศจีนที่เป็นตลาดใหญ่มาก ปีหนึ่งขายได้จํานวนหลายแสนตัว โดยร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ซึ่งเป็นผู้แทนของพี่น้องชาวจังหวัดพะเยาได้ช่วยผลักดันให้มีการส่งโคไปขายในประเทศจีนได้จํานวนมากขึ้น
นายกฯ กล่าวว่า จังหวัดพะเยายังมีกว๊านพะเยา ซึ่งเป็นแหล่งน้ําจืดที่ใหญ่ที่สุดในภาคเหนือ ได้เห็นทิวทัศน์ความสวยงามมีภูเขาโอบล้อม ได้เห็นถึงศักยภาพที่แท้จริงว่าจังหวัดพะเยาสามารถดึงดูดนักท่องเที่ยวจากทั่วโลกมาได้ ซึ่งเรื่องเหล่านี้จะเป็นไปได้ยาก ถ้าเกิดไม่มีสนามบินในจังหวัดพะเยา โดยเรื่องนี้ ร้อยเอก ธรรมนัสฯ ได้พูดคุยหารือกับตนเองตั้งแต่วันแรกที่เป็นรัฐบาล เรื่องของสนามบินเป็นเรื่องที่รัฐบาลให้ความสําคัญ ทั้งนี้ รัฐมนตรีว่าการกระทรวงคมนาคมได้รับปากจะศึกษาดูถึงเรื่องความคุ้มค่าในการสร้างสนามบิน เพื่อผลักดันให้เกิดการก่อสร้างสนามบินต่อไป
นายกฯ ระบุว่าจังหวัดพะเยามีผลไม้ที่มีชื่อคือลิ้นจี่ เป็นพืชเศรษฐกิจสามารถส่งออกได้ และยังมีข้าวอินทรีย์ที่ดี ปัจจุบันราคาสินค้าเกษตรมีราคาสูงขึ้น ทั้งหมดเป็นเรื่องที่รัฐบาลให้ความสนใจ สําหรับปัญหาในหลาย ๆ เรื่องไม่ว่าจะเป็นปัญหายาเสพติด ปัญหาหนี้สินนอกระบบ รัฐบาลจะเดินหน้าแก้ไขปัญหาต่อไป ซึ่งตนเองได้สั่งการให้หน่วยงานที่เกี่ยวข้องแก้ไขปัญหาเพราะเป็นประเด็นที่ทําให้ประเทศล้าหลัง สร้างความหายนะต่อประเทศและสังคมไทย ทั้งนี้ จะต้องช่วยกันแก้ไขปัญหาต่อไป และในตอนท้าย นายกฯ ได้กล่าวเป็นภาษาเหนือว่า “ฮักพี่น้องชาวพะเยาทุกคนเน้อครับ”
เสร็จแล้ว นายกฯ พร้อมคณะร่วมปล่อยกุ้งก้ามกราม จํานวน 100,000 ตัว ปลากินพืช (ตะเพียน/ปีกแดง/ปลาจาด) จํานวน 400,000 ตัว ปลายี่สกไทย จํานวน 10,000 ตัว และปลาบึก จํานวน 99 ตัว รวมทั้งหมด รวม 510,099 ตัว จากนั้น นายกฯ ได้รับฟังการนําเสนอแผนพัฒนาโครงการ ชมนิทรรศการและผลิตภัณฑ์ชุมชนของจังหวัดพะเยา ณ อุทยานการเรียนรู้พะเยา (TK Park)
รัฐบาลไทย-ข่าวทำเนียบรัฐบาล-บสย. ต้อนรับผู้แทนธนาคารพัฒนาเอเชีย ศึกษาบทบาทค้ำประกันสินเชื่อ
วันจันทร์ที่ 18 มีนาคม 2567
18/03/2567
บสย. ต้อนรับผู้แทนธนาคารพัฒนาเอเชีย ศึกษาบทบาทค้ําประกันสินเชื่อ
บรรษัทประกันสินเชื่ออุตสาหกรรมขนาดย่อม (บสย.) ต้อนรับคณะผู้แทนธนาคารพัฒนาเอเชีย : Asian Development Bank (ADB) ศึกษาบทบาทค้ําประกันสินเชื่อ  SMEs Start up และนวัตกรรม เข้าถึงแหล่งทุน
นายศิษฎ์ วงศาริยะ รองผู้จัดการทั่วไป สายงานกํากับและบริหารความเสี่ยง พร้อมด้วย นายกิตติพงษ์ บุรณศิริ รองผู้จัดการทั่วไป สายงานกลยุทธ์และผลิตภัณฑ์ บรรษัทประกันสินเชื่ออุตสาหกรรมขนาดย่อม (บสย.) ต้อนรับคณะผู้แทนธนาคารพัฒนาเอเชีย Asian Development Bank (ADB) ซึ่งเป็นคณะทํางานโครงการ The Greater Mekong Subregion (GMS) Strategic Framework 2023 นําโดย Mr.Neil Foster-McGregor, Senior Economist Regional Cooperation and Integration Division Economic Research and Development Impact Department , ดร.อัษฎา จินตกานนท์ รองศาสตราจารย์ ผู้อํานวยการหลักสูตรปรัชญาดุษฎีบัณฑิต และผู้อํานวยการศูนย์ปัญญาทัศน์เพื่อการจัดการ และ ดร.กรวิกา พิมุขมนัสกิจ Consultant Thailand Resident Mission เพื่อศึกษาบทบาทการค้ําประกันสินเชื่อของ บสย. โมเดลการค้ําประกันสินเชื่อ โดยเฉพาะอย่างยิ่งการให้การสนับสนุนธุรกิจ Start- up ธุรกิจที่เกี่ยวข้องกับนวัตกรรม และมาตรการให้ความช่วยเหลือผู้ประกอบการ SMEs ในการเข้าถึงแหล่งเงินทุน ณ ห้องประชุม บสย. ชั้น 18 อาคารชาญอิสสระทาวเวอร์2 กรุงเทพฯ
นายกิตติพงษ์ บุรณศิริ รองผู้จัดการทั่วไป สายงานกลยุทธ์และผลิตภัณฑ์ กล่าวบรรยายสรุปแผนกลยุทธ์การช่วยผู้ประกอบการ SMEs บสย. “TCG Sustainability Plan For 2024-2025” โดยย้ําบทบาทสําคัญของการค้ําประกันสินเชื่อว่า เป็นกลไกขับเคลื่อนเศรษฐกิจที่สําคัญ สนับสนุนการสร้างธุรกิจให้เติบโตอย่างยั่งยืน ช่วย SMEs เข้าถึงแหล่งทุน โดยที่ผ่านมา บสย. ยังได้เร่งพัฒนาผลิตภัณฑ์ค้ําประกันสินเชื่อ รูปแบบ Product by Segment ตามเทรนด์สินเชื่อของแต่ละกลุ่มเป้าหมาย รวมทั้งการพัฒนา Product Program ร่วมกับธนาคารพันธมิตร โดยในส่วนของการช่วยเหลือ SMEs กลุ่ม Start up และกลุ่มนวัตกรรม ให้เข้าถึงแหล่งทุน มีแนวโน้มการขยายตัวที่ดี มีการให้ความรู้ทางการเงินแก่ผู้ประกอบการ SMEs เพื่อเสริมศักยภาพและขีดความสามารถในการแข่งขัน ซึ่งขณะนี้ บสย. ได้เร่งขับเคลื่อนการค้ําประกันสินเชื่อสู่ Digital Guarantee เชื่อมโยง Digital Lending ผ่าน LINE OA @tcgfirst
รัฐบาลไทย-ข่าวทำเนียบรัฐบาล- ขยายจุดบริการไปรษณีย์สู่ร้านค้าธงฟ้ากว่า 20,000 แห่งทั่วประเทศ เริ่ม เม.ย.67
วันจันทร์ที่ 18 มีนาคม 2567
18/03/2567
ขยายจุดบริการไปรษณีย์สู่ร้านค้าธงฟ้ากว่า 20,000 แห่งทั่วประเทศ เริ่ม เม.ย.67
วันจันทร์ที่ 11 มีนาคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มความสะดวกแก่การค้าออนไลน์และประชาชนโดยขยายจุดบริการไปรษณีย์ไทย
สู่ร้านธงฟ้ากว่า 20,000 สาขาทั่วประเทศ ในระยะแรกจะเปิดเป็นจุดดรอปพัสดุ
ผู้ฝากส่งเพียงเตรียมการฝากส่งล่วงหน้า
ซึ่งผู้ให้บริการร้านธงฟ้าจะสแกนบาร์โค้ดหน้ากล่องด้วยแอปพลิเคชันเพื่อรับของเข้าระบบ
จากนั้นเจ้าหน้าที่ไปรษณีย์จะเข้ารับพัสดุที่ร้านธงฟ้านําไปส่งต่อให้ผู้รับปลายทาง
และระบบจะคํานวณรายได้ให้แก่ร้านธงฟ้า คาดว่าจะเริ่มให้บริการได้ในเดือน เม.ย.2567 ส่วนระยะต่อไป
มีแผนจะเปิดให้บริการทั้งจุดรับพัสดุและจุดรอจ่ายพัสดุแก่ผู้รับปลายทาง โดยตั้งเป้าหมาย
ขยายจุดให้บริการไปรษณีย์มากกว่า 50,000
จุดทั่วประเทศเพื่อช่วยประหยัดเวลาและค่าใช้จ่ายในการเดินทางให้แก่ประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดีอี  ลุยจัดระเบียบสายสื่อสารลงดิน จังหวัดเชียงราย คืนความสวยงามพื้นที่
วันจันทร์ที่ 18 มีนาคม 2567
รมว.ดีอี  ลุยจัดระเบียบสายสื่อสารลงดิน จังหวัดเชียงราย คืนความสวยงามพื้นที่
รมว.ดีอี  ลุยจัดระเบียบสายสื่อสารลงดิน จังหวัดเชียงราย คืนความสวยงามพื้นที่
วันนี้ (18 มีนาคม 67) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจ และสังคม เดินทางประชุม ครม.สัญจร ระหว่างวันที่ 18 - 19 มีนาคม 2567 ณ จังหวัดพะเยา ลงพื้นที่ตรวจราชการงานนําสายสื่อสารลงใต้ดิน เทศบาลนครเชียงราย อ.เมืองเชียงราย จังหวัดเชียงราย บริษัท โทรคมนาคมแห่งชาติ จํากัด (มหาชน) พร้อมด้วย นายสุทธิเกียรติ วีระกิจพานิช ที่ปรึกษารัฐมนตรีฯ นายวัลลภ รุจิรากร เลขานุการรัฐมนตรีฯ นายเวทางค์ พ่วงทรัพย์ รองปลัดกระทรวงดีอี นางสาวชมภารี ชมภูรัตน์ ผู้ตรวจราชการกระทรวงฯ นางสาวกรรวี สิทธิชีวภาค อธิบดีกรมอุตุอนิยมวิทยา ดร.ปิยนุช วุฒิสอน ผู้อํานวยการสํานักงาน สถิติแห่งขาติ และผู้บริหารที่เกี่ยวข้อง
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวว่า การนํา สายสื่อสารทุกประเภทลงใต้ดิน ในพื้นซึ่งเป็นตําแหน่งทางยุทธศาสตร์ของนโยบายสําคัญทางเศรษฐกิจ การค้า การลงทุน และการท่องเที่ยวระดับสากลและเป็นระเบียงเศรษฐกิจพิเศษ ภาคเหนือ (Northern Economic Corridor: NEC - Creative LANNA) เพื่อพัฒนาเป็นฐานเศรษฐกิจสร้างสรรค์หลักของประเทศ รวมถึงการพัฒนาเศรษฐกิจพิเศษชายแดนของจังหวัด ประกอบกับมีแหล่งท่องเที่ยวเชิงวัฒนธรรม และแหล่งท่องเที่ยวทางธรรมชาติ จากความสําคัญดังกล่าว เทศบาลนครเชียงราย และเทศบาลตําบลแม่สาย จ.เชียงราย ให้ดูสวยงาม เป็นระเบียบเรียบร้อย ไม่มีสายไฟฟ้าหรือสายสื่อสารรกรุงรังบดบังทัศนียภาพของสถานที่ท่องเที่ยว และเพื่อความปลอดภัยแก่ประชาชน นักท่องเที่ยว รวมทั้งรองรับการพัฒนาเขตเมืองอัจฉริยะ (Smart City) ที่จะสร้างรายได้ให้แก่ภาครัฐจากการให้เช่าใช้ท่อร้อยสายหรือสายสื่อสารใต้ดินให้แก่ผู้ให้บริการรายอื่น ๆ อีกด้วย
ทั้งนี้ การนําสายสื่อสารทุกประเภทลงใต้ดิน ทําให้เกิดประโยชน์ต่อพื้นที่ ดังนี้
1. ทําให้พื้นที่ของ เทศบาลนครเชียงราย อ.เมืองเชียงราย และ เทศบาลตําบลแม่สาย อ.แม่สาย หรือจุดท่องเที่ยวที่มีการนําสายสื่อสารลงใต้ดินมีทัศนียภาพและสิ่งแวดล้อมที่สวยงาม เพิ่มความปลอดภัยต่อชีวิตและทรัพย์สินของประชาชน
2. ระบบการสื่อสารและโทรคมนาคมมีประสิทธิภาพ และมีเสถียรภาพมากขึ้น เนื่องจากลดปัญหาผลกระทบที่เกิดจาก การพาดสายบนอากาศ เช่น การถูกสัตว์กัดแทะ การเกิดไฟไหม้
3. สามารถรองรับการขยายตัวของอุตสาหกรรมโทรคมนาคมที่สูงขึ้นในอนาคตได้อย่างมีประสิทธิภาพ
4. เพิ่มศักยภาพทางเศรษฐกิจสังคม และขีดความสามารถในการแข่งขันในการก้าวสู่การเป็นผู้นําการขับเคลื่อน และยกระดับการสื่อสาร และดิจิทัลให้กับประเทศ รองรับการพัฒนาเขตเมืองอัจฉริยะ (Smart City) และนโยบายไทยแลนด์ 4.0
5. สร้างรายได้ให้แก่ภาครัฐจากการให้เช่าท่อร้อยสาย และสายสื่อสารใต้ดิน
..................................................................
รัฐบาลไทย-ข่าวทำเนียบรัฐบาล-รัฐบาลเดินหน้าทลายเครือข่ายมิจฉาชีพหลอกขายสินค้าผิดกฎหมาย-โฆษณาเกินจริง
วันจันทร์ที่ 18 มีนาคม 2567
18/03/2567
รัฐบาลเดินหน้าทลายเครือข่ายมิจฉาชีพหลอกขายสินค้าผิดกฎหมาย-โฆษณาเกินจริง
วันเสาร์ที่ 9 มีนาคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลนํากําลังชุดปฏิบัติการพิเศษซึ่งเป็นการบูรณาการร่วมระหว่างสํานักงานคณะกรรมการคุ้มครองผู้บริโภค
ตํารวจไซเบอร์ และ อย. ลงพื้นที่ทลายโกดังจับกุมเครือข่ายมิจฉาชีพฉ้อโกงประชาชน
หลอกขายสินค้าผิดกฎหมาย โฆษณาเกินจริง ไม่มี อย. ผ่านช่องทางออนไลน์
รวมถึงหลอกส่งสินค้าเก็บเงินปลายทาง โดยมีความผิดฐาน “ฉ้อโกง” มีโทษจําคุกไม่เกิน 3 ปี ปรับไม่เกิน
60,000 บาท หรือทั้งจําทั้งปรับ ส่วนสินค้ายา อาหารเสริม เครื่องสําอาง สมุนไพร และเครื่องมือแพทย์
ที่มีฟิลเลอร์และโบท็อกซ์รวมอยู่ด้วย มีโทษจําคุก 3 ปี ปรับ 300,000 บาท
ประชาชนที่พบเห็นการฉ้อโกงลักษณะดังกล่าว ร้องเรียนได้ที่ สายด่วน สคบ. 1166 หรือทางแอปพลิเคชัน
OCPB Connect หรือสายด่วนตํารวจไซเบอร์ 1441
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.ไชยา ปฏิบัติการ “ฝนหลวง”จ.แพร่ มั่นใจ ”ศาสตร์พระราชา“ ภาคเหนือตอนบน ฝนตกเพิ่ม
วันจันทร์ที่ 18 มีนาคม 2567
รมช.ไชยา ปฏิบัติการ “ฝนหลวง”จ.แพร่ มั่นใจ ”ศาสตร์พระราชา“ ภาคเหนือตอนบน ฝนตกเพิ่ม
รมช.ไชยา ปฏิบัติการ “ฝนหลวง”จ.แพร่ มั่นใจ ”ศาสตร์พระราชา“ ภาคเหนือตอนบน ฝนตกเพิ่ม
ดร.ไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ จ.แพร่ ติดตามการปฏิบัติการฝนหลวงพื้นที่ภาคเหนือตอนล่าง ณ ท่าอากาศยานแพร่ อ.เมือง จ.แพร่ และให้กําลังใจเจ้าหน้าที่กรมฝนหลวงและการบินเกษตรในการปฏิบัติงาน พร้อมเปิดเผยว่า สถานการณ์ปัญหาฝุ่นละอองขนาดเล็กในพื้นที่ภาคเหนือทั้งตอนบนและตอนล่างยังอยู่ในสภาวะวิกฤต ได้มอบหมายให้กรมฝนหลวงและการบินเกษตร ระดมเครื่องบินฝนหลวงปฏิบัติการบรรเทาปัญหาฝุ่นละอองขนาดเล็กเกินค่ามาตรฐานและปัญหาหมอกควันและไฟป่าที่เกิดขึ้นอย่างต่อเนื่อง ตั้งแต่วันที่ 15 มีนาคม 2567 ที่ผ่านมา กําชับให้ปฏิบัติการเชิงรุก เพื่อเร่งคลี่คลายสถานการณ์ให้ดีขึ้นโดยเร็ว รวมถึงดูแลช่วยเหลือพื้นที่การเกษตร พื้นที่ลุ่มรับน้ํา เพื่อป้องกันและบรรเทาปัญหาภัยแล้งให้กับพื้นที่ที่ได้รับผลกระทบ
รมช.ไชยา กล่าวว่า วันนี้หน่วยปฏิบัติการฝนหลวง จ.แพร่ และ จ.เชียงใหม่ มีภารกิจปฏิบัติการฝนหลวงบรรเทาหมอกควันและสถานการณ์ฝุ่นละอองขนาดเล็ก (PM10 และ PM2.5) โดยใช้เครื่องบิน CASA จํานวน 2 ลํา เครื่องบิน CN จํานวน 1 ลํา ช่วยเหลือพื้นที่ จ.พะเยา แพร่ น่าน คาดการณ์ว่า จะมีฝนตกบริเวณเหนือเขื่อนสิริกิติ์ จ.อุตรดิตถ์ และ จังหวัดใกล้เคียง รวมไปถึง จ.พะเยา ในวันประชุม ครม.สัญจรด้วย
ทั้งนี้ แผนการปฏิบัติการฝนหลวงในช่วงนี้ จะเน้นช่วยเหลือพื้นที่การเกษตรและพื้นที่ประสบปัญหาหมอกควันไฟป่าและฝุ่นละอองขนาดเล็ก และเพิ่มปริมาณน้ําต้นทุนให้กับเขื่อนสิริกิติ์ จ.อุตรดิตถ์ และอ่างเก็บน้ําขนาดกลางจํานวน 14 แห่งในพื้นที่ภาคเหนือตอนล่าง และมีนโยบายถึงการบรรเทาปัญหาฝุ่นละอองขนาดเล็กในพื้นที่ภาคเหนือ โดยใช้เทคนิคการดัดแปรสภาพอากาศด้วยการโปรยน้ําแข็งแห้ง เพื่อเพิ่มการดูดซับฝุ่นละอองของเมฆให้มากขึ้น ซึ่งหากได้รับการจัดสรรงบประมาณ จะมีการจัดตั้งโรงผลิตน้ําแข็งแห้งสําหรับใช้ในการช่วยเหลือพื้นที่ภาคเหนือทั้งตอนบนและตอนล่าง จะเป็นการช่วยเหลือเกษตรกรได้เพิ่มขึ้นอีกด้วย
รัฐบาลไทย-ข่าวทำเนียบรัฐบาล-PM visits Chiang Mai’s emerging tourist attractions
วันจันทร์ที่ 18 มีนาคม 2567
18/03/2567
PM visits Chiang Mai’s emerging tourist attractions
PM visits Chiang Mai’s emerging tourist attractions
Government Spokesperson Chai Wacharonke disclosed that on March 17, 2924, at 1640hrs, Prime Minister and Minister of Finance Srettha Thavisin arrived at Mae Kha Canal, Muang district, Chiang Mai, to observe the province’s effort in developing new tourist attractions and promoting soft power. The Prime Minister listened to the briefing of the Mayor of Chiang Mai Municipality Asanee Buranupakorn before strolling along the Canal, and greeting Thai and foreign tourists, as well as the local people and vendors.
The development of Mae Kha Canal is a joint effort of all concerned local sectors to give the Canal a new look through treating and cleaning up water, and beautifying the landscape. The Canal has now attracted a large number of tourists, and generated revenues to local vendors along the Canal. Chiang Mai Municipality has become the 2nd prize winner at the awarding ceremony, held at the Government House, on November 8, 2024, to honor 2023 Outstanding local government organizations.
Later, the Prime Minister, wearing a yellow polo shirt to commemorate the 6th cycle of His Majesty the King’s birthday anniversary, rode a bicycle along Huay Tueng Thao Reservoir, Mae Rim district. Huay Tueng Thao Reservoir is another popular tourist attraction in Chiang Mai. It was built under the Royal Initiative to tackle water shortage problem in the nearby localities. With its beautiful landscape and view, the reservoir also offers a variety of activities, such as a parachute jump, game zones, paintball, ATV car ride, water activities, to name a few.
รัฐบาลไทย-ข่าวทำเนียบรัฐบาล-อนุมัติหลักการร่าง พ.ร.บ.ควบคุมเครื่องดื่มแอลกอฮอล์
วันจันทร์ที่ 18 มีนาคม 2567
18/03/2567
อนุมัติหลักการร่าง พ.ร.บ.ควบคุมเครื่องดื่มแอลกอฮอล์
วันพุธที่ 6 มีนาคม 2567
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี อนุมัติหลักการร่าง พ.ร.บ.ควบคุมเครื่องดื่มแอลกอฮอล์ ซึ่งมีสาระสําคัญคือ
การแก้ไขคํานิยาม “เครื่องดื่มแอลกอฮอล์” เพิ่มคํานิยาม “ผู้มีปัญหาจากการบริโภคเครื่องดื่มแอลกอฮอล์”
เพิ่มเรื่องการห้ามบริโภคเครื่องดื่มแอลกอฮอล์ในบริเวณสถานที่ขายเครื่องดื่มแอลกอฮอล์
หรือบริเวณสถานที่จัดบริการ เพื่อให้มีการบริโภคเครื่องดื่มแอลกอฮอล์เพื่อประโยชน์ทางการค้าในเวลาที่กําหนด
และเพิ่มเติมโทษในกรณีที่ฝ่าฝืนบริโภคเครื่องดื่มแอลกอฮอล์ในบริเวณสถานที่ขายเครื่องดื่มแอลกอฮอล์ต้องชํา
ระค่าปรับเป็นพินัยไม่เกิน 10,000 บาท เพื่อให้เหมาะสมกับสถานการณ์ปัจจุบัน ทั้งนี้ มอบกรมควบคุมโรค
รับร่าง พ.ร.บ.ฉบับนี้และที่มาจากสภาผู้แทนราษฎรอีก 3ฉบับไปพิจารณาปรับปรุงกฎหมายให้มีประสิทธิภาพต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“เกณิกา” ซัด “พิธา” เคยเป็นแต่ “นายกทิพย์” เลยไม่รู้ว่ารัฐบาลต้องทำงานอย่างไร ถนัดสร้างวาทกรรมที่ทำไม่ได้จริง ไล่ไปเช็คข้อมูล-ตัวเลขก่อน
วันจันทร์ที่ 18 มีนาคม 2567
18/03/2567
“เกณิกา” ซัด “พิธา” เคยเป็นแต่ “นายกทิพย์” เลยไม่รู้ว่ารัฐบาลต้องทํางานอย่างไร ถนัดสร้างวาทกรรมที่ทําไม่ได้จริง ไล่ไปเช็คข้อมูล-ตัวเลขก่อน
“เกณิกา” ซัด “พิธา” เคยเป็นแต่ “นายกทิพย์” เลยไม่รู้ว่ารัฐบาลต้องทํางานอย่างไร ถนัดสร้างวาทกรรมที่ทําไม่ได้จริง ไล่ไปเช็คข้อมูล-ตัวเลขก่อน
วันนี้ (18 มี.ค. 67) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงกรณีที่นายพิธา ลิ้มเจริญรัตน์ สส.บัญชีรายชื่อ ในฐานะประธานที่ปรึกษาหัวหน้าพรรคก้าวไกล ตั้งคําถามว่า ทําไม จ.เชียงใหม่ไม่ประกาศภาวะฉุกเฉินนั้น ตนขอย้ําว่า รัฐบาลมีแผนการดําเนินการเพื่อแก้ปัญหาฝุ่น PM 2.5 ไว้แล้ว การประกาศพื้นที่ฉุกเฉินโดยไม่ศึกษารายละเอียดเป็นเรื่องที่ไม่สมควรทํา และขณะนี้ตัวเลขระดับ PM 2.5 และ AQI ในช่วงตั้งแต่วันที่ 1 กุมภาพันธ์-11 มีนาคม 2567 คุณภาพอากาศที่ จ.เชียงใหม่ ยังคงดีกว่าช่วงเวลาเดียวกันของปีที่แล้วอย่างเห็นได้ชัด จากข้อมูลศูนย์สื่อสารปัญหามลพิษทางอากาศ เห็นได้ว่าวันที่ 11 มีนาคม 2567 มีตัวเลขอยู่ที่ 44 ไมโครกรัมต่อลูกบาศก์เมตร (มคก./ลบ.ม.) โดยตัวเลขวันเดียวกันของปี 2566 อยู่ที่ 96 มคก./ลบ.ม. เช่นเดียวกับตัวเลข AQI ของปี 2567 ที่กราฟค่อนไปทางสีเหลือง สีเขียว มีวันที่กราฟเป็นสีแดงน้อยกว่าช่วงเวลาเดียวกันของปี 2566 อย่างเห็นได้ชัด
“คําแนะนําของนายพิธาหากเป็นการทําเพื่อประโยชน์ของประเทศชาติและประชาชนรัฐบาลยินดีที่จะรับฟัง แต่ไม่ใช่จ้องแต่โจมตีฝ่ายตรงข้ามเพื่อเอามัน หรือคอยจ้องจับผิดการทํางาน แล้วสร้างวาทกรรมหรือยกทฤษฎีมา แต่ปฏิบัติจริงไม่ได้ เพราะการบริหารประเทศนั้น ไม่ใช่การพูดไปส่ง ๆ แต่ก็เข้าใจนายพิธาเคยเป็นแค่นายกฯทิพย์ จึงไม่รู้ว่าเขาทํางานกันอย่างไร“
น.ส.เกณิกา กล่าวต่อว่า ตนขออธิบายเพิ่มเพื่อเป็นข้อมูลให้นายพิธาว่า เรื่องการประกาศพื้นที่ฉุกเฉินเพื่อดึงงบประมาณมาใช้นั้น คุณพิธารู้หรือไม่ว่า งบฯส่วนนี้มีจํานวนเพียง 50 ล้านบาท แต่ที่รัฐบาลอนุมัติงบกลาง ไปเพื่อแก้ปัญหาดังกล่าว เป็นจํานวนเงินถึง 272,655,350 บาท ซึ่งมากกว่าหลายเท่า นายพิธาอยากได้งบฯ 50 ล้านบาทมาแลกกับรายได้ที่ผู้ประกอบการในพื้นที่ที่เพิ่งฟื้นจากวิกฤติโควิด-19 จะได้รับจากการท่องเที่ยวเช่นนั้นหรือ นอกจากนี้ หากมีการประกาศเป็นพื้นที่ฉุกเฉิน ประชาชนจะต้องอยู่ภายใต้กฎระเบียบหลายอย่างที่กระทบต่อการใช้ชีวิต และกระทบต่อเศรษฐกิจปากท้อง พอมีข่าวออกมา วันนี้ภาคเอกชน ประชาชนและนักวิชาการหลายท่านออกมาค้านการประกาศภัยพิบัติฉุกเฉิน คุณพิธาจะเปิดใจรับฟังเสียงเหล่านั้นหรือไม่
“ดิฉันขอยืนยันว่า หน่วยงานภาครัฐไม่ได้มีใครนิ่งนอนใจในการแก้ปัญหาฝุ่นเลย โดยเฉพาะนายกเศรษฐา ที่เข้าใจปัญหาและความรู้สึกของประชาชน เพราะตั้งแต่เข้ามารับตําแหน่งก็เร่งแก้เรื่องนี้ที่เป็นวาระแห่งชาติมาตั้งแต่แรก ส่วนงบกลางที่เพิ่งอนุมัติไปก็เป็นครั้งแรกที่มีการอนุมัติงบลักษณะนี้เพื่อให้ถึงมือประชาชนโดยตรง ดิฉันขอแนะนําให้นายพิธาตั้งสติและศึกษาข้อมูลก่อนพูด และหากนายพิธาใส่ใจศึกษาข้อมูลตัวเลขสักนิด จะเห็นว่า ค่าฝุ่นในช่วงเดียวกันของปีนี้กับปีที่แล้วต่างกันอย่างมาก โดยลดลงเกินครึ่ง ตัวเลขเหล่านี้เกิดจากการทํางานหนักของทุกภาคตั้งแต่ครม. ปลัด อธิบดี ผู้ว่าราชการจังหวัด เจ้าหน้าที่ และพี่น้องประชาชน” น.ส.เกณิกา กล่าว
รัฐบาลไทย-ข่าวทำเนียบรัฐบาล-นาย Remco van Wijingaarden(แร็มโก ฟัน ไวน์คาร์เดิน) ออท.ราชอาณาจักรเนเธอร์แลนด์(เนเธอร์แลนด์)/ไทย ได้เข้าเยี่ยมคำนับ รมว.กห.
วันจันทร์ที่ 18 มีนาคม 2567
นาย Remco van Wijingaarden(แร็มโก ฟัน ไวน์คาร์เดิน) ออท.ราชอาณาจักรเนเธอร์แลนด์(เนเธอร์แลนด์)/ไทย ได้เข้าเยี่ยมคํานับ รมว.กห.
โดย รมว.กห. และ ออท.เนเธอร์แลนด์/ไทย ชื่นชมความสัมพันธ์และความร่วมมืออันใกล้ชิดที่ดําเนินมาอย่างยาวนาน ในฐานะมิตรประเทศ และหวังว่าจะได้พัฒนาความร่วมมือด้านความมั่นคงและความร่วมมือในมิติอื่น ๆ ระหว่างกันต่อไป (15 มี.ค.67)
เพื่อแสดงความยินดีในโอกาส รมว.กห. เข้ารับตําแหน่งใหม่ ณ ห้องรับรอง รมว.กห.
โดย รมว.กห. และ ออท.เนเธอร์แลนด์/ไทย ชื่นชมความสัมพันธ์และความร่วมมืออันใกล้ชิดที่ดําเนินมาอย่างยาวนาน ในฐานะมิตรประเทศ และหวังว่าจะได้พัฒนาความร่วมมือด้านความมั่นคงและความร่วมมือในมิติอื่น ๆ ระหว่างกันต่อไป (15 มี.ค.67)